open-index/open-wikipedia-markdown huggingface dataset:
Halley Research Station

**Halley Research Station** er en britisk forskningsstasjon i Antarktis. Den ligger på den sørvestre delen av Brunt isbrem ved Weddellhavet, innenfor det britiske kravområdet i Antarktis, British Antarctic Territory. Stasjonen opereres av British Antarctic Survey og benyttes primært til studier av jordens atmosfære. Målinger ved Halley ledet til oppdagelsen av ozonhullet over Antarktis i 1985.

## Historie
Halley ble etablert av Royal Society i januar 1956 i forbindelse med Det internasjonale geofysiske år (IGY) 1957–58. Bukta der ekspedisjonen valgte å etablere basen, tidligere kjent under navnet Glacier Bay, ble navngitt Halley Bay etter astronomen Edmond Halley, og stasjonen gikk under det samme navnet. I januar 1959 ble stasjonen overdratt til Falkland Islands Dependencies Survey, forløperen til British Antarctic Survey,  og benevnt **Base Z**.

Ettersom stasjonen med tiden ble delvis begravet under snø og bevegelsene i isbremmen flyttet den stadig nærmere iskanten, ble det i 1967 nødvendig å oppføre en ny stasjon. Denne ble etablert fire kilometer fra den opprinnelige stasjonen og fem kilometer fra iskanten. Seks år senere ble det igjen nødvendig å flytte stasjonen, denne gang 500 meter fra den gamle og fem kilometer fra iskanten.

I 1977 ble navnet på stasjonen endret til Halley da den opprinnelige bukta hadde forsvunnet grunnet kalving av isbremmen. I begynnelsen av 1979 hadde isbremmen beveget seg så mye at den opprinnelige stasjonen fra 1956 kalvet i havet. Stasjonen ble nok en gang flyttet i 1983 til en posisjon syv kilometer unna den forrige og 15 kilometer fra iskanten.

Byggingen av Halley V ble påbegynt i januar 1989 og fullført i februar 1992. Stasjonsbygningene ble plassert på plattformer som kunne heves årlig for å unngå å bli begravet under snø.

## Halley VI
Halley VI åpnet 5. februar 2013 og er konstruert på ski for å kunne forflyttes. Dermed kan levetiden forlenges betraktelig ved at stasjonen kan flyttes når den nærmer seg iskanten. Stasjonen utgjøres av sju moduler på som kan kobles sammen. Hver modul er utstyrt med hydrauliske ben for å kunne justere høyden. Modulene inneholder laboratorier, kontorer, oppholdsrom, soverom og energianlegg.

Halley VI ble tegnet av Hugh Broughton Architects og AECOM etter en internasjonal arkitektkonkurranse. Modulene ble fabrikkert i Cape Town av et sørafrikansk konsortium. De første seksjonene ble fraktet til Antarktis i desember 2007.

I 2015 ble det oppdaget at en større sprekk spredde seg langs isbremmen, og truet med å avskjære stasjonen. British Antarctic Survey besluttet å flytte Halley VI 23 km australsommeren 2016-2017. Etter at flyttingen var fullført ble en ny sprekkdannelse oppdaget 31. oktober 2016. BAS besluttet da at basen ville bli avbemannet i mars 2017.

## Klima

Temperaturen ved Halley når sjelden høyere enn 0°C, men temperaturer rundt –10°C er normalt på solrike sommerdager. Om vinteren ligger temperaturen vanligvis under –20°C, og kan nå –55°C på de kaldeste dagene.

Vinden kommer vanligvis fra øst og sterke vinder fører ofte til snøføyke med få meters sikt.

## Referanser
Jodrell Bank Observatory

**Jodrell Bank Observatory** er et radioteleskopobservatorium i Manchester i England. Stedet ble brukt for første gang i 1945 for forskning innen astrofysikk da Bernard Lovell brukte radarutstyr fra andre verdenskrig til å undersøke kosmisk stråling.

Observatoriet ble i 2019 oppført på Unescos verdensarvliste.

## Se også
* Paranal-observatoriet
* La Silla-observatoriet
* Cerro Tololo Inter-American Observatory
* Very Large Telescope

## Referanser


## Eksterne lenker
*
Pavel Florenskij

**Pavel Aleksandrovitsj Florenskij** (1882–1937) var en russisk prest, teolog, filosof, matematiker og vitenskapsmann. Han hadde studert matematikk ved universitetet i Moskva og senere teologi, og ble presteviet i den russisk-ortodokse kirke i 1912. Etter revolusjonen ble han en av de ledende innen prosjektet for å elektrifisere Russland, samtidig som han underviste i teologi, frem til at det teologiske seminaret ble stengt i 1924. I 1933 ble han arrestert og sendt til fangeleir. Som følge av at han nektet å avsverge sin tro ble han henrettet i 1937.

## Bibliografi
* Sannhetens støttepillar og grunnfeste (1914)
* Jordens salt (levnedsbeskrivelse om starets Isidor)

## Fotnoter


## Referanser


## Eksterne lenker
* Pavel Florenskij
* Disf: P.A. Florenskij - Dizionario Interdisciplinare di Scienza e Fede: voice by N. Valentin} 
* eSamizdat about some Florenskij's books  
* Florenskij, Pavel A. - DMOZ: Collected Links
Richard Q. Twiss

**Richard Q. Twiss** (født 24. august 1920 i Simla i India, død 20. mai 2005) var en britisk fysiker og radioastronom. Sammen med Robert Hanbury Brown utviklet han Hanbury Brown og Twiss-effekten. Denne førte senere til utviklingen av intensitetsinterferometeret. Han og Brown mottok Eddingtonmedaljen fra Royal Astronomical Society for deres arbeid i 1968.

## Referanser


## Litteratur
* 
* 
*
Leitner

**Leitner** er et tysk og østerriksk etternavn som kan vise til følgende personer:

* Karl Gottfried Ritter von Leitner (1800–1890) – østerriksk forfatter
* Ferdinand Leitner (1912–1996) – tysk dirigent
* Matthias «Hias» Leitner (født 1935) – østerriksk alpinist
* Bernhard Leitner (født 1938) – østerriksk kunstner
* Ludwig «Luggi» Leitner (født 1940) – østerriksk/tysk alpinist
* Jan Leitner (født 1953) – tsjekkisk lengdehopper
* Peter Leitner (født 1956) – en tysk skihopper
* Michaela Gerg-Leitner (født 1965) – tysk alpinist
* Karin Leitner (født 1972) – østerriksk fløytist
* Vladimír Leitner (født 1974) – slovakisk fotballspiller
* Patric-Fritz Leitner (født 1977) – tysk aker
* Moritz Leitner (født 1992) – tysk fotballspiller
* Felix Leitner (født 1996) – østerriksk skiskytter
* Mario Leitner (født 1997) – østerriksk padler
Robert Hanbury Brown

**Robert Hanbury Brown** (født 31. august 1916 i Aruvankadu i India, død 16. januar 2002) var en britisk fysiker og astronom. Sammen med Richard Q. Twiss utviklet han Hanbury Brown og Twiss-effekten. Denne førte senere til utviklingen av intensitetsinterferometeret. Han og Twiss mottok Eddingtonmedaljen fra Royal Astronomical Society for deres arbeid i 1968.

## Publikasjoner
* Hanbury Brown og Twiss, *A test of a new type of stellar interferometer on Sirius* Nature, Vol. 178, s. 1046 1956
* Hanbury Brown et al., *[https://web.archive.org/web/20050203044804/http://www.strw.leidenuniv.nl/~tubbs/classic_papers/hanbury_brown_et_al_1974.pdf The angular diameters of 32 stars]* Mon. Not. R. Astron. Soc., Vol. 167, s 121-136 1974
* Hanbury Brown, *Boffin : A Personal Story of the Early Days of Radar, Radio Astronomy and Quantum Optics* ISBN 0-7503-0130-9.
* Hanbury Brown, *The Wisdom of Science - its relevance to Culture & Religion* (ISBN 0-521-31448-8).

## Referanser


## Litteratur
* D. Edge og M. Mulkay, *Astronomy Transformed. The Emergence of Radio Astronomy in Britain* (John Wiley, 1976)
* J. Agar, *Science and Spectacle. The Work of Jodrell Bank in Postwar British Culture* (Harwood Academic, 1997)
Alexandru Vona

**Alexandru Vona** (født **Alberto Henrique Samuel Bejar y Mayor**, 3. mars 1922 i București i Romania, død 12. november 2004 i Neuilly-sur-Seine i Frankrike) var en rumensk-født jødisk forfatter.

Vona, som var etterkommer av sefardiske jøder som fant tilflukt i Øst-Europa på flukt fra Spania i middelalderen, forlot Romania i 1947 og bosatte seg i Paris, Frankrike. Tidligere samme år han hadde fått en litterær pris, «Premiul Fundațiilor Regale» for debutanter, for manuskriptet til diktsamlingen *Vitralii*, som aldri ble publisert ettersom forlaget forsvant da kommunistene overtok makten i Romania samme år. Hans venn Mircea Eliade fikk manuskriptet til oppbevaring, men det ble ødelagt da Eliades boksamling ved Chicago-universitetet brant ned i 1985.

Romanen *Ferestrele zidite* («De tilmurte vinduene») ble skrevet på mindre enn tre uker i 1947, men ble først publisert i 1993. Den er blitt oversatt til flere språk.

Vona, som var i slekt med Elias Canetti, er begravet i Père-Lachaise-kirkegården i Paris.

## Bøker
* *Versuri*, București, 1936
* *Divertisment pentru o scenă mică* (teaterstykke)
* *Ferestrele zidite*, București, 1993, 1997, 2001
* Alexandru Vona, Ovidiu Constantinescu, *Ferestre întredeschise*, 1997
* *Misterioasa dispariție a orașului din câmpie*, 2001
* *Esmeralda*, 2003
* *Să mai fiu o dată îndrăgostit*, 2005, (bok om Alexandru Vona av Marta Petreu, med tidligere upubliserte skrifter)

## Priser
* *Premiul Fundațiilor Regale*, 1947
* *Premio Unión Latina de Lenguas Romances*, 1995

## Referanser


## Eksterne lenker
* Nekrolog i Neue Zürcher Zeitung
* Graven
Intensitetsinterferometer

Et **intensitetsinterferometer** er et verktøy som ved bruk av Hanbury Brown og Twiss-effekten fastslår den tilsynelatende vinkeldiameteren til en radiokilde eller en stjerne. Hvis avstanden til objektet kan fastslås ved parallaksen, eller andre metoder, kan den fysiske diameteren til stjernen bli interferert. Et eksempel på et optisk intensitetsinterferometer er Narrabri Stellar Intensity Interferometer. Innen kvanteoptikk kan noen enheter som drar nytte av korrelasjon og anti-korrelasjon i fotonstråler kanskje sies å være intensitetsinterferometer, selv om begrepet vanligvis er forbeholdt observatorier. Intensitetsinterferometeret ble ført bygget på 1960-tallet av Robert Hanbury Brown med flere.

## Referanser
Lyndon (Rutland)

**Lyndon** er en liten landsby i regionen Øst-Midlands i grevskapet Rutland i England. Landsbyen består nesten utelukkende av boliger og eiendommer. Landsbyen har et areal på 3,7&nbsp;km². Ved folketellingen i 2011 hadde landsbyen en befolkning på 124 innbyggere, en vekst siden undersøkelsen i 2001, inkludert Pilton, da ble det registrert 80 innbyggere.

## Kjente personer fra Lyndon
Teologen, historikeren og matematikeren William Whiston (1667–1752), best kjent for sine oversettelser av den jødiske historikeren Josefus, døde i Lyndon Hall, hjemmet til sin svigersønn, filologen Samuel Barker (1686–1759), den 22. august 1752. Den tidlige meteorologen Thomas Barker (1722–1809) fra Lyndon Hall, sønn av nevnte Samuel Barker, nedtegnet detaljerte opptegnelser om været fra 1736 til 1798.

## Referanser


## Eksterne lenker
Egelands Verk husmorskole

**Egelands Verk husmorskole** startet opp i 1912.  Skolen var av de gamle landhusholdningsskolene, men hadde noe mindre søkning enn plasser. Skolen ble lagt ned i 1927 grunnet dårlig økonomi.
Olena Bilosiuk

**Olena Bilosiuk** (født **Olena Mykhajlivna Pidhrusjna**, ukrainsk Олена Михайлівна Підгрушна; 9. januar 1987) er en ukrainsk politiker og tidligere skiskytter. Hun vant sprinten i VM i skiskyting 2013 i Nové Město. Hun fulgte opp med bronse på jaktstarten. Hun deltok også for Ukraina under Vinter-OL 2010 og 2014.

Hun gikk på Ukrainas lag som ble olympisk mester på 4&nbsp;x&nbsp;6&nbsp;km stafett i OL 2014 i Sotsji.

## Referanser


## Eksterne lenker
*
João Braz de Aviz

**João Braz de Aviz** (født 1947) er en brasiliansk kardinal i Den katolske kirke og prefekt for Kongregasjonen for institutter for konsekrert liv og selskaper for apostolisk liv.
## Liv og virke
### Prest
Braz de Aviz ble ordinert til prest i 1972. Han har lisensiatgrad i teologi fra Gregoriana-universitetet og doktorgrad i dogmatisk teologi fra Det pavelige lateranuniversitet.
### Hjelpebiskop i Vitória
Han ble utnevnt til titulærbiskop av *Flenucleta* og hjelpebiskop av Vitória den 6. april 1994. Han ble ordinert til biskop av biskopen av Apucarana, Domingos Gabriel Wisniewski, den 31. mai samme år; medkonsekratorer var erkebiskopen av Vitória, Silvestre Luís Scandián, og biskopen av Palmares, Acácio Rodrigues Alves.

### Biskop av Ponta Grossa
I 1998 ble han ordinarius i Ponta Grossa.

### Erkebiskop av Maringá
I 2002 ble han erkebiskop av Maringá. 

### Erkebiskop av Brasilia
I 2004 ble Braz de Aviz erkebiskop av Brasília. 

### Kurien
Han ble prefekt for Kongregasjonen for institutter for konsekrert liv og selskaper for apostolisk liv i 2011. 

### Kardinal
Braz de Aviz ble i 2012 utnevnt til kardinal av pave Benedikt XVI, med *[[Sant'Elena fuori Porta Prenestina]]* som tittelkirke.

Braz de Aviz har markert seg som forkjemper for de fattiges sak, slik også den latinamerikanske frigjøringsteologien gjør, men tar avstand fra frigjøringsteologiens radikale uttrykk.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Carmine Rocco (1912–1982) *1961
* Biskop Domingos Gabriel Wisniewski C.M (1928-2010) *1975
* Kardinal *João Braz de Aviz* (1947- ) *1994

## Referanser


## Eksterne lenker
* The Cardinals of the Holy Roman Church
Scandic Meyergården hotell

**Scandic Meyergården hotell** er et hotell i sentrum av Mo i Rana i Rana kommune på Helgeland i Nordland. Hotellet befinner seg mellom Fr. Nansesgate 28 og Ole Tobias Olsensgate 22, på østsiden av Ranfjorden, ca 200 meter fra Mo i Rana stasjon og i gangavstand fra byens handlegater.

Meyergården ble grunnlagt som et herberge i 1890, og ble omdannet til hotell i 1928. I 1997 ble det en del av kjeden Rica Hotels og i 2014 ble det oppkjøpt av Scandic Hotels.

Fjordgården hotell ble bygd på 1990-tallet som en avdeling av Meyergården. I 2015 ble dette et selvstendig hotell.

Sammen med Moholmen, Mo kirke (1724) og Mo prestegård er Meyergården det eneste som er igjen av bebyggelsen fra det gamle Mo i Rana.

## Historie

Foretaket har hatt mange navn og driftsformer. Det ble åpnet i 1890 som et vandrerhjem eller herberge under navnet *Heim*. Det startet som en ren familiebedrift, og den første eieren var den lokale handelsmannen Lars Aagaard Meyer (1831–1909).

I 1903 overtok sønnen Hans Abraham Meyer (1865–1926), og i 1926 ble han etterfulgt av sin kone Thora Meyer. I 1928 ble det oppgradert til et hotell og endret navn til *Meyergården Turisthotell*.

Den 28. mai 1975 ble foretaket omdannet til aksjeselskap med lokale investorer, og endret navn til *Meyergården Turisthotell AS*.

I 1997 ble det innlemmet i hotellkjeden Rica Hotels gjennom en franchiseavtale, og i 2014 ble det en del av kjeden Scandic Hotels. I 2000 ble *Fjordgaarden Mo* åpnet i Søndre gt 9, på sjøsiden ut mot Ranfjorden. Det eies og drives av Scandic Meyergården hotell, er åpent om sommeren og besøkes mye av turister fra EU-land.

I 1997 ble det en del av hotellkjeden Rica Hotels; etter at en franchiseavtale ble inngått med hotellkjeden, fikk hotellet navnet *Rica Meyergården hotell* den 1. januar 2012. Den 11. februar 2014 ble Rica Hotels oppkjøpt av hotellkjeden Scandic Hotels, og hotellet ble samme dag en del av Scandic-kjeden.

I 1903 overtok sønnen Hans Meyer, etterfulgt av hans kone Thora Meyer i 1926 og deres datter Valborg Meyer i 1948. Under hennes ledelse ble det 28. mai 1975 omdannet til et aksjeselskap.

Hotellet er bygd i sveitserstil med trematerialer etter tegninger av arkitekten Ole Falck Ebbel. Meyer var vertskap for Kong Oscar II, da han på sin reise i 1873 ga audiens for lokalbefolkningen. Meyergården hotell ble også brukt av Kong Haakon VII og dronning Maud på deres reiser i Nord-Norge i 1907 og 1922.

### Bar og nattklubb
*Bamse Bar* er hotellets bar, og er oppkalt etter en utstilt brunbjørn som ble skutt i Plurdalen i Nord-Rana.

Høsten 1991 åpnet hotellet nattklubben *Ramona nattklubb*. Den var Nord-Norges største nattklubb med diskotek og plass til 550 gjester. Nattklubben stengte sine dører 7. september 2012.

I 1997 åpnet hotellet puben *Big Ben Pub*.


File:Scandic Meyergården hotel, Kreo mat & Vin, Fridtjof Nansens gate, Mo i Rana, Norway. 2017-10-09.jpg|
File:Scandic Meyergården hotel, Ranheimgata, Mo i Rana, Norway - 2017-10-09 - parking, entrance.jpg|


## Referanser


## Eksterne lenker
* 
* Offisielle nettsider
* Hjemmesiden til Fjordgården hotell
Aratos

**Aratos** (, ) var en gresk poet fra Soloi i Kilikia på 200-tallet f.Kr. 

Han besøkte Antigonos II Gonatas i Makedonia rundt 275&nbsp;f.Kr., og forfattet på dennes oppfordring et astronomisk og meteorologisk læredikt, *Stjernebilder og verdenstegn*, som egentlig var en metrisk bearbeidelse etter astronomen Eudoksos fra Knidos. Dette diktet, som fortsatt eksisterer, ble høyt verdsatt av antikkens grekere, og ble oversatt til latin av blant annet Cicero.

I sin tale på Areopagos i Athen siterte apostelen Paulus (Ap.gj. 17,26-28) Aratos og stoikernes tanke om menneskehetens brorskap: «Av ett menneske har han skapt alle folkeslag. Han lot dem bo over hele jorden, og han satte faste tider for dem og bestemte grensene for deres områder. Dette gjorde han for at de skulle søke Gud, om de kanskje kunne lete seg fram og finne ham. Han er jo ikke langt borte fra en eneste av oss. For det er i ham vi lever, beveger oss og er til, som også noen av deres diktere har sagt: For vi er hans slekt.»

## Referanser


## Eksterne lenker
*
Rúnar Sigtryggsson

**Rúnar Sigtryggsson** (født 7. april 1972 i Hafnarfjörður) er en islandsk håndballtrener, og tidligere håndballspiller.

Sigtryggsson står notert med 118 kamper og 105 mål for det islandske landslaget, og deltok også for Island i OL i 2004.

## Privat
Rúnar Sigtryggssons bror, Árni Þór Sigtryggsson, er også håndballspiller med landskamper for Island.

## Referanser


## Eksterne lenker
*
Dagur Sigurðsson

**Dagur Sigurðsson** (født 1973) er en islandsk håndballtrener og tidligere &#8209;spiller.

Sigurðsson står notert med 215 kamper og 399 mål for det islandske landslaget, og deltok også for Island i OL i 2004.

Sigurðsson var fra 2014 trener for det tyske landslaget. Fra februar 2017 er han trener for Japans herrelandslag.

## Referanser


## Eksterne lenker
*
Allround-NM på skøyter 1986 for damer

**Allround-NM på skøyter 1986 for damer** ble avholdt 1. og 2. februar 1986 på Tromsdalen kunstisbane, Tromsø.Teknisk arrangør var Ishavsbyen Skøyteklubb.

Det ble også arrangert Junior-NM for damer samtidig.

Norgesmestere ble Bjørg Eva Jensen, IF Fram for senior damer og Else Ragni Yttredal, Asker SK for junior damer. Else Ragni Yttredal ble mester ved den daværende regel om at man hadde vunnet mer enn halvparten av distansene, hun hadde forøvrig også lavest poengsum som var neste kriterium for å kåre en mester. Dette var også siste sesongen at regelen om man ble mester etter å ha vunnet mer enn halvparten av distansene i mesterskapet. Ved senere mesterskap ble vinnerne kåret etter laveste poengsum etter 4 distanser.

## Sammenlagt senior

## Sammenlagt junior

## Kilder
* 
* 
* 
* 

## Eksterne lenker
* 
*
Árni Þór Sigtryggsson

**Árni Þór Sigtryggsson** (født 3. januar 1985) er en islandsk håndballspiller, som spiller for den tyske klubben TSG Friesenheim. Sigtryggsson, som er venstrehendt, spiller som høyreback.

Sigtryggsson står notert med 4 kamper og 5 mål for det islandske landslaget,

## Referanser


## Eksterne lenker
* 
* «Arni Thor Sigtryggsson», spillerprofil på TSG Friesenheims hjemmeside
Ólafur Bjarki Ragnarsson

**Ólafur Bjarki Ragnarsson** (født 12. juli 1988 i Reykjavík) er en islandsk håndballspiller, som spiller for den tyske klubben TV Emsdetten.

Ragnarsson har tidligere spilt i HK Kopavogs, og for den tyske klubben ASG Ahlen. Ragnarsson står notert med 22 kamper og 13 mål for det islandske landslaget, og deltok også for Island i EM i 2012.

## Referanser


## Eksterne lenker
*
Hans Herman Grove

**Hans Herman Steffen Grove** (født 27. desember 1814 i København, død 17. august 1866 i Saxon i Sveits) var en dansk sjøoffiser og minister.

Grove var marineminister i Regjeringen Frijs fra 6. november 1865 og til sin død.

## Referanser


## Eksterne lenker
*
Charlie Benante

**Charles Lance «Charlie» Benante** (født 27. november 1962 i The Bronx i New York City) er en amerikansk trommeslager. Han er kjent fra heavy metal-bandene Anthrax og Stormtroopers of Death (S.O.D); fra 2022 spiller han i bandet Pantera.

## Karriere
Benante begynte i Anthrax i 1983, og er bandets nåværende trommeslager. Han er kjent for sitt raske spill på to basstrommer samtidig.

Han er også kjent som en dyktig gitarist, og spilte sologitar på bandet S.O.D.s album *Speak English Or Die*. Benante har dessuten designet flere av Anthrax' albumomslag og t-skjorter.

Sommeren 2023 ble det kjent at han skulle spille trommer med Pantera på deres første turné på 22 år, sammen med mangeårig gitarist for Ozzy Osbourne og Black Label Society-frontfigur Zakk Wylde, vokalist Phil Anselmo og bassist Rex Brown.

## Referanser


## Eksterne lenker
* 
* 
*
Gresham

**Gresham** er en by i Multnomah County i delstaten Oregon i USA. Byen ligger 15 kilometer øst for storbyen Portland og nær delstatsgrensen mot Washington. Gresham er oppkalt etter Walter Q. Gresham, som var general under den amerikanske borgerkrigen, den 35. finansministeren, den 33. utenriksministeren og den 31. postministeren i USA. I 2010 hadde byen et innbyggertall på 105 594, noe som gjør byen til den fjerde største byen i delstaten.

## Vennskapsbyer
*  Ebetsu, Japan
*  Sokcho, Sør-Korea
*  Owerri, Nigeria

## Referanser


## Eksterne lenker
* 
*  Entry for Gresham
* Gresham Chamber of Commerce
* Historic Downtown Gresham
Zhao Lianhai

**Zhao Lianhai** (kinesisk: 赵连海, født ca 1972 i Beijing) er en kinesisk dissident som tidligere arbeidet for landets Byrå for matkvalitet og -sikkerhet. Etter babymelkskandalen i 2008 startet han en nettside om næringsmiddelsikkerhet (*Home for Kidney Stone Babies* - *jieshibaobao.com*). Dette førte til at han i 2010 ble anklaget og dømt til to og et halvt års fengsel for forstyrrelse av den offentlige orden. 

## Eksterne lenker
* China Court Jails Tainted-Milk Activist, Amnesty Says 
* Father of poisoned baby rallies parents in tainted-milk fight 
* China milk scandal: Families of sick children fight to find out true scale of the problem 
* China food safety activist given 2 1/2 years 
* China jails tainted milk activist Zhao Lianhai
Vintersekskanten

**Vintersekskanten**, også kalt **Vintersirkelen**, er en asterisme som består av stjernene Capella, Aldebaran, Rigel, Sirius, Procyon og Pollux/Castor. Asterismen kan også kalles *Vinterfemkanten* og da tas ikke Pollux/Castor med. Capella er det fjerde lyssterkeste stjernen på den nordlige stjernehimmelen. Rigel er den lyseste i stjernebildet Orion. Aldebaran er den lyssterkeste i Tyren, mens Sirius er hovedstjernen i Store hund og den lyssterkeste stjernen på vår nattehimmel.

## Kilder
*
Allround-NM på skøyter 1983 for damer

**Allround-NM på skøyter 1983 for damer** ble avholdt 5. og 6. februar 1983 på Hamar stadion, Hamar.Teknisk arrangør var Hamar Idrettslag.

Det ble også arrangert Junior-NM for damer samtidig. Dette mesterskapet var også det første seniornorgesmesterskapet for damer med øvelsen liten firkamp (500 m – 3 000 m / 1 500 m – 5 000 m) ble brukt.

Norgesmestere ble Bjørg Eva Jensen, IF Fram for senior damer og Edel Therese Høiseth, IF Herkules for junior damer. Begge ble mestere ved den daværende regel om at man hadde vunnet mer enn halvparten av distansene, de hadde forøvrig også lavest poengsum som var neste kriterium for å kåre en mester.

## Sammenlagt senior

:* = vinner på grunn av minst tre distanseseire.

## Sammenlagt junior

:* = vinner på grunn av minst tre distanseseire.

## Kilder
* 
* 
* 
* 

## Eksterne lenker
* 
*
Politikkåret 1920

**Politikkåret 1920** er en oversikt over hendelser, valg, fødte og avdøde personer med tilknytning til politikk i 1920.

## Hendelser
*10. mars – Hjalmar Branting etterfølger Nils Edén som Sveriges statsminister, og blir dermed Sveriges socialdemokratiska arbetarpartis første til å ha denne posten.
*30. mars - Otto Liebe etterfølger Carl Theodor Zahle som Danmarks statsminister.
*5. april - Michael Petersen Friis etterfølger Otto Liebe som dansk statsminister.
*23. april – Tyrkias store nasjonalforsamling i Ankara blir offiselt åpnet av Mustafa Kemal Atatürk.
*5. mai - Niels Neergaard etterfølger Michael Petersen Friis som dansk statsminister.
* 7. mai – Russland anerkjenner Georgia.
*16. juni - Giovanni Giolitti etterfølger Francesco Saverio Nitti som italiesk statsminister.
* 21. juni – I Norge går Gunnar Knudsens andre regjering av og Otto B. Halvorsens første regjering blir utnevnt.
*10. juli - Arthur Meighen etterfølger Robert Borden som statsminister i Canada.
* 12. juli - Russland anerkjenner Litauen.
* 11. august - Russland anerkjenner Latvia.
*27. oktober - Louis De Geer etterfølger Hjalmar Branting som Sveriges statsminister.

## Organisasjonshendelser
* 10. juli - Slesvigsk Parti grunnlegges i Danmark
* ukjent dato - Johan Andersson blir partileder for Bondeförbundet

## Valg og folkeastemninger
* September – Andrekammervalg i Sverige.
* 6. september - Folkeavstemningen om endring av grunnloven fra 1915 i Danmark.
* 2. november - Republikanen Warren G. Harding velges til president i USA.

## Fødsler

## Dødsfall

## Referanser


## Eksterne lenker
*
Hrafnhildur Skúladóttir

**Hrafnhildur Ósk Skúladóttir** (født 9. august 1977 i Reykjavík) er en islandsk håndballtrener og tidligere -spiller, som spilte for den islandske klubben Valur.

Skúladóttir har spilt landskamper for Island, hvor hun står bokført med 162 kamper og 617 mål. Skúladóttir deltok for Island i VM i 2011 og i EM i 2012.

## Referanser
Hanna Guðrún Stéfansdóttir

**Hanna Guðrún Stéfansdóttir** (født 11. februar 1979) er en islandsk håndballspiller.

Stéfansdóttir har også spilt landskamper for Island, hvor hun står bokført med 132 kamper og 438 mål. Stéfansdóttir deltok for Island i VM i 2011 og i EM i 2012.

## Referanser
Johan Slåttelid

**Johan Gerotti Slåttelid** (født 21. desember 1909 i Ullensvang, død 15. mars 1974 i Odda) var en norsk politiker, hjemmehørende i Norges Kommunistiske Parti. Han var i en periode etter krigen ordfører i Odda.

Slåttelid vokste opp i industriarbeiderbygda. I Odda gikk han på Sosialistisk Søndagsskole, i Barnelag og Pionerkorps. Han tok også sin middelsskoleeksamen der, før han tok artium i Kristiansand. Det var økonomien, og ikke evnene som gjorde at han ikke fikk fortsette den akademiske veien.

I Odda ble han medlem av Norges Kommunistiske Ungdomsforbund og NKP, og bevegelsen trengte 
Slåttelids evner i partiets presse. I 1931 ble han redaktør i NKPs avis i Odda, *[[Hardanger Arbeiderblad]]*. En periode før krigen var han i Oslo og arbeidet i NKUs ledelse, og fra 1936 var han redaksjonssekretær i forbundets avis *[[Klassekampen (1909–1940)|Klassekampen]]*. Sammen med NKU-formann og redaktør Arne Gauslå sto han i spissen for avisen i en periode da NKU satset mye på den, og drev den som fjortendaglig publikasjon. 

Mye av spalteplassen ble brukt for å mobilisere støtte til de Spania-frivillige som sloss mot Francos fascistiske regime. Avis og redaksjonssekretær var mistenkt for å drive «ulovlig» verving av Spania-frivillige til krigen. I januar 1938 gjennomførte politiet en razzia mot avisen, og Slåttelid ble arrestert. Året etter ble han dømt for slik virksomhet.

Han var også innom Bergen og arbeidet for NKPs vestlandsavis *[[Arbeidet]]*.

Da krigen kom meldte han seg 9. april som stridende, og fulgte de norske troppene som sloss mot de tyske okkupantene. Da de i Valdres-traktene måtte gi opp ble han en kort periode krigsfange hos tyskerne. Senere engasjerte han seg i den illegale motstandskampen, og var blant de Gestapo jaktet på. Hans partikamerat Otelius Lien fra Sauda ble tatt og torturert for å gi opplysninger om Slåttelid, - uten at tyskerne kom noen vei. 

Etter krigen kom Slåttelid til å bli NKPs fremste talsmann i Odda. Han ble valgt til ordfører i bygda, og hadde vervet fra 1946 til 1951. I den følgende perioden var han varaordfører. Sin siste periode i Odda formannskap og Odda Kommunestyre hadde han fra 1960 - 1963. I påfølgende periode var han varamann. Slåttelid sto som førstemann på NKPs Hordaland-liste ved Stortingsvalget i 1961.

Han var medlem av overlikningsnemda i 30 år (1945 - 1974), satt i styret for EL-verket i 19 år, i 
konsesjonsnemnda i 22 år, i finansutvalget i 17 år og i lærlingemenda i 18 år. I tillegg deltok han i et femtitalls andre kommunale nemnder, styrer og råd i den tiden han var aktiv i politikken. Han arbeidet som styrer for Odda Arbeiderkontor, en stilling han hadde fram til sin død.

## Referanser
Tårnbygget (Mo i Rana)

**Tårnbygget** er en bygning i den eldste bydelen Moholmen i Mo i Rana. Bygningen ble oppført i 1893 som butikklokale og administrasjonssete for den lokale handelsmannen Lars Aagaard Meyer (1831 – 1909). I 1860 fikk han tillatelse av Kong Karl IV til å drive butikk. Bygningen er oppført i sveitserstil med rikt utskårete listverk omkring vinduene. Den ble restaurert i 1990 for å gjenskape store deler av dets opprinnelige ytre utseende.

Bygningens 1. etasje ble utleid til Naturhistorisk avdeling av Rana Museum fra 1990 til 2008.

Bygningen ble leid av frimurere den 21. november 1973, og tatt i bruk under innvielsen av en deputasjonsloge den 30. oktober 1974. Den ble kjøpt av frimurere den 31. desember 1987, og eies idag av St. Johanneslogen Polarcirkelen og St. Andreaslogen Helgeland.
Rudolf Krefting

**Rudolf Waldemar Rømeling Krefting** (født 3. februar 1860 i Kvikne, død 17. august 1942 i Stockholm) var en norsk lege og dr. med. Han ble student i 1876, cand. med. i 1884, var fiskerilege i Lofoten 1886–87 og ble reservelege ved Rikshospitalets hudavdeling i 1890. Han var privatpraktiserende lege i Christiania fra 1887, fra 1893 som spesialist i hud- og veneriske sykdommer. Han ble dr. med. i 1911 med en doktorgradsavhandling om «den Wassermannske reaktion og dens kliniske betydning». Han var fra 1896 i over tredve år helserådets spesiallege for veneriske sykdommer, og var fra 1910 til 1936 spesiallege ved Statens institutt for folkehelse. Han oppdaget i 1891 *[[ulcus molle]]*-basillen, samtidig med og uavhengig av Ducrey, og den kalles derfor også *Ducrey-Kreftings basill*.

Han var sønn av sogneprest Christian August Krefting (1810–97) og Johanne Marie Wiel (1817–71). Hans morfar var godseier og kommerseråd Johannes Arbo Wiel til Berby. Han ble gift i 1887 med Märtha Trozelli (f. 1863), datter av godseier Johan Henrik Wilhelm Trozelli og Amalia Sophia Margareta Sparre (den friherrelige ætten Sparre nr. 11 i Sverige). De var foreldre til bl.a. fabrikkeier Kristian Krefting og Lucie Trozelli Krefting gift første gang med brukseier Axel Collett og andre gang med musikkritikeren Hans Jørgen Hurum. Rudolf Krefting var bl.a. morfar til Brita Collett Paus og oldefar til Albert Collett Paus.

## Referanser


## Litteratur
* *[[Hvem er Hvem?]]*, 1930
* *Tillegg til Norges læger; 1800-1908*, Aschehoug, 1944
Rüdesheim am Rhein

**Rüdesheim am Rhein** er en by i landkretsen Rheingau-Taunus i Rhein-Main-området i den tyske delstaten Hessen. Byen ligger ved foten av Niederwald langs Rhinens høyre bredd, like overfor Bingen. Den er et av de mest kjente turistmålene i Tyskland. Rüdesheim er en del av Øvre mellomrhindal som i 2002 ble oppført på UNESCOs verdensarvliste.

## Bilder

Drosselgasse1.jpg|Drosselgasse (trostesmuget) i gamlebyen.
Rüdesheim am Rhein.jpg|Rüdesheim sett fra Niederwalddenkmal
Niederwald memorial 1.JPG|Niederwalddenkmal til minne om Tysklands forening i 1871
Ruedesheim.jpg|Byen sett fra elven


## Referanser


## Eksterne lenker
*
Amelia

**Amelia** er et kvinnenavn som betyr «arbeid». **Amélia** er en portugisisk og fransk form av navnet.

## Etymologi
*Amelia* er dannet som en variant av *[[Amalia]]*, som er en latinsk form av gamle gotiske navn som begynte med *Amal-*. Dette navneleddet kan bety «arbeid», «modig, arbeidsom» eller «tilhører Amaliene».

## Utbredelse
Navnet *Amelia* er kjent fra tidlig middelalder, og forekom i forskjellige stavemåter som *Amalia*, *Amelia* og *Emilia*. Navnet er kjent på 800-tallet gjennom benediktinernonnen St. Amelia, som grunnla et kloster i Flandern. Det finnes også i det franske episke diktet *[[Rolandskvadet]]* fra 1100-tallet.

*Amelia* var et populært navn i USA på første halvdel av 1800-tallet og igjen fra rundt 2010-årene.

*Amelia* var vanlig i England på 1800-tallet. Det var også et svært populært navn på jentebarn født i Storbritannia og Polen på begynnelsen av 2010-tallet.

Navnet *Amelia* har vært vanlig i Norge fra 2010-årene og hadde en popularitetstopp med 0,6 % i 2023.

|}

## Kjente personer med navnet
Personene i listen er ordnet kronologisk etter fødselsår.
* Amelia av Cleves (1517-1589), tysk prinsesse 
* Amelia av Storbritannia (1711-1786), engelsk prinsesse
* Amelia Bloomer (1818-1894), amerikansk kvinnerettighetsforkjemper
* Amelia Earhart (1897-1937), amerikansk flyger som ble den første kvinnen til å fly solo over Atlanterhavet i 1932. 
* Amelia Opie (1769-1853), engelsk forfatter 
* Amelia Atwater-Rhodes (f. 1984), amerikansk forfatter
* Amelia Andersdotter (f. 1987), svensk politiker i Europaparlamentet
* Amelia Meath (f. 1988), amerikansk musiker
* Amelia Curran, kanadisk sanger

## Referanser


## Eksterne lenker
Strålfors

**PostNord Strålfors AB** er et svensk statlig selskap som ble grunnlagt i 1919 av Thage Carlsson i Ljungby. Selskapet er i dag eid av PostNord AB.

Virksomheten i PostNord Strålfors dreier seg rundt informasjonsbehandling og informasjonslogistikk, og hovedfokus er støtte til store foretak innen kommunikasjon med kunder. PostNord Strålfors automatiserer kundekommunikasjon i alle kanaler og dekker kundenes behov ved å utvikle, produsere og levere systemer, tjenester og produkter for smart, effektiv og sikker kommunikasjon med sine kunder,

Hovedkontoret ligger i Solna og selskapet har 2&nbsp;200 ansatte (2012).

## Referanser


## Eksterne lenker
*
Christian Hansen Ernst

**Christian Hansen Ernst** (død 17. august 1694 i Kragerø) var en norsk embedsmann med afrikansk opphav. Som mørkhudet i Norge på 1600-tallet vakte han oppsikt, men alle kilder tyder på at han ble behandlet godt inntil han ble drept i forbindelse med rivalisering mellom beilere til en kvinnes gunst. 

## Liv og virke
### Tidlig karriere
Han oppholdt seg i London da han i 1669 ble ansatt som assistent hos Ulrik Frederik Gyldenløve som var stasjonert i London som ambassadør 1669–1670. Gyldenløve var ellers stattholder 1664–1699 og ledet diverse kriger. 

Gyldenløve grunnla i 1671 Larvik og fikk i 1677 hovedansvaret for posten (postsjef). Ernst, som talte både engelsk og dansk, ble så ansatt hos den engelske James Wicker som i 1681 ankom Kragerø for å begynne som toller.

### Kragerø
Ernst ble senere (enten 1681 eller 1694) utnevnt av nevnte stattholder Gyldenløve til et embede i Kragerø, med særskilt ansvar for posten som skulle til Skien.  Han var også ansvarlig for det lille stedets veiing og måling, i tillegg til at han var vraker, hvilket innebar det å sikre kvaliteten på den fisk, kjøtt, tran og tjære som ble handlet der.

### Knivdrept
Ernst ble knivdrept i det som i dag er *Knivstikkersmauet*. Ifølge en biografi fortalte man lenge historier om dette i slekten Lystrup på Barland i Sannidal. Drapet skal ha blitt utført av en Grunde Olsen Barland som gjorde kur til samme Kragerø-dame som Ernst, og valgte å ta livet av ham, for så å rømme landet i syv år. 

James Wicker overtok da hans embede, men døde i 1697.  

## Sannhetsgehalt
Ifølge historiker Ola Teige er det ikke dekning for at Ernst faktisk var postmester, det var myter i lokalsamfunnet, selv om Wicker finnes i protokoller fra den gang. Det er heller ikke sikkert at det (slik det er hevdet) er Ernst som er avbildet sammen med Gyldenløve på et maleri i Eidsvollsbygningen. Når noen tror dette likevel er mulig, skyldes det at det ikke ville vært tenkelig å avbilde en ubetydelig person sammen med en adelsmann.

## Referanser


## Eksterne lenker
* Mysteriet om postmesteren i Kragerø, artikkel hos Norgeshistorie.no
Nasjonalt senter for læringsmiljø og atferdsforskning (UiS)

**Nasjonalt senter for læringsmiljø og atferdsforskning** (**Læringsmiljøsenteret**) ble opprettet 1. januar 2013, da Senter for adferdsforskning (SAF) og Lillegården kompetansesenter ble slått sammen. Senteret er en enhet ved Fakultet for utdanningsvitenskap og humaniora ved Universitetet i Stavanger, og har avdelinger i Stavanger og Porsgrunn.

Læringsmiljøsenteret skal bistå nasjonale utdanningsmyndigheter med råd og tjenester, bidra til å realisere statens satsinger i utdanningspolitikken gjennom kompetanseutvikling og bidra til økt kvalitet i læringsmiljø for barnehagebarn, elever, lærlinger og voksne. Dette skal gjøres gjennom faglig utvikling, forskning, utadrettet virksomhet og undervisning.

Læringsmiljøsenteret er et av flere nasjonale senter innenfor utdanning.

## Forskningsprosjekter
* ?–2018: Mobbeforskningsprosjektet STIGMA
* 2012–2021: Skoleklar
* 2014–2019: Agderprosjektet
* 2014–2018: CIESL-prosjektet

## Referanser


## Eksterne lenker
*
Kornelius

**Kornelius** og **Cornelius** er mannsnavn med opprinnelse i det romerske familienavnet *Cornelius*, som muligens er relatert til latinske *cornu*, «horn».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
### Fornavn
* Cornelius Vanderbilt (1794&ndash;1877), amerikansk industribygger
* William Cornelius Van Horne (1843&ndash;1915), kanadisk jernbanesjef
* Cornelius Bumpus (1945&ndash;2004), amerikansk musiker
### Etternavn
* Publius Cornelius Scipio (død 211 f.Kr.), romersk general
* Lucius Cornelius Sulla (ca 138 f.Kr &ndash; 78 f.Kr), romersk general
* Robert Cornelius (1809&ndash;1893), amerikansk fotograf
* Don Cornelius (1936&ndash;2012), amerikansk TV-vert

## Annen bruk av navnet
* Jerry Cornelius, romanfigur av Michael Moorcock
* Yukon Kornelius, amerikansk rockegruppe

## Referanser


## Eksterne lenker
Sofiane Feghouli

**Sofiane Feghouli** (født 1989) er en algirsk fotballspiller som fra den 30. juni 2024 er klubbløs. Han spiller også for det  som offensiv midtbane. Feghouli har tidligere spilt aldersbestemte landskamper for Frankrike.

Den 14. juni 2016 signerte han kontrakt med .

## Meritter
;Individuelt
* Algerian Ballon d'Or (1): 2012
* DZFoot d'Or (1): 2012

## Referanser


## Eksterne lenker
* 
* Valencia official profile
* La Liga profile
* BDFutbol profile
* Sofiane Feghouli player profile at lequipe.fr 
* Ciberche stats and bio
Tony Matelli

**Tony Matelli** (født 1971 i Chicago) er en amerikansk kunstner som lager skulptur og oppstillinger (tablåer) som billedliggjør sider ved livet som ikke alltid er vakre eller gode. Arbeidene karakteriseres som hyperrealisme Han bor og arbeider i New York (2013).

Utdannelse ved: 
* Alliance of Independent Colleges of Art, New York, USA (1991) 
* Bachelorgrad  Milwaukee Institute of Art & Design, Wisconsin, USA (1993) 	
* Master of Fine Arts Cranbrook Academy of Art, Michigan, USA 1995
	
Han har hatt et stort antall utstillinger i USA, Canada og Europa, og er innkjøpt av blant andre: 
* Magasin 3 Stockholm Konsthall, Stockholm, Sverige
* Mudam Luxembourg, Luxembourg	
* Musée d’arte Contemporain, Montreal, Canada	
* Museum Ludwig, Köln, Tyskland	
* State National Centre of Contemporary Art,Moskva,  Russland
* Skive Museum for nyere Kunst (SNYK), København, Danmark		
* Uppsala Museum, Uppsala, Sverige	
* Akzo Nobel Art Foundation	
* ARoS, Aarhus, Danmark	
* Bonnier-samlingen, Stockholm, Sverige	
* CURIOUSLY STRONG Altoids Collection, (New Museum) NYC, USA	
* FLAG Art Foundation, NYC, USA	
* FRAC Bordeaux, Frankrike	
* Fundacion La Caixa Madrid, Spania

Av utstillinger i Skandinavia kan nevnes:  *A Human Echo* som ble vist i Århus Kunstmuseum (ARoS) høsten 2012 (hvor han også stilte ut i 2005) og for første gang i Norge: Bergen Kunstmuseum våren 2013, foruten 9 andre utstillinger, primært i Sverige og Danmark mellom 1998 og 2012. Utstillinger forøvrig i nesten alle vesteuropeiske land. 

## Referanser


## Eksterne lenker
* http://www.nrk.no/nyheter/distrikt/hordaland/1.10924061 NRK om kunstneren + video
* http://theswellesleyreport.com/2014/02/nearly-naked-sleepwalking-zombie-sculpture-triggers-debate-at-wellesley-college/ Matelli's near-naked sleepwalker sculpture stirs debate at all-women's Wellesley College in United States

## Kilder
* Artnet
* Kunstmuseene i Bergen Ny utstilling 
* http://en.aros.dk/visit-aros/exhibitions/2012.../tony-matelli-a-human-echo/ ARoS - omtale (eng)
Lily

**Lily** er et engelsk kvinnenavn dannet av *lily*, «lilje».

## Utbredelse
*Lily* var et vanlig navn i England på begynnelsen av 1900-tallet og igjen fra begynnelsen av 2000-tallet.
Lily

I USA var *Lily* var et populært navn på midten av 1800-tallet og igjen fra 2000-årene.

|}

## Kjente personer med navnet
Personene i listen er ordnet kronologisk etter fødselsår.
* Lily Tomlin (f. 1939), amerikansk skuespiller
* Lily Aldridge (f. 1985), amerikansk modell
* Lily Allen (f. 1985), engelsk artist
* Lily Collins (f. 1989), engelsk og amerikansk skuespiller
* Amelia Lily (f. 1994), engelsk sanger

## Referanser


## Eksterne lenker
Luiz Razia

**Luiz Tadeu Razia Filho** (født 4. april 1989 i Barreiras) er en brasiliansk racerfører. Fra 2009 til 2012 har han kjørt i GP2-mesterskapet, hvor han i 2012 kom på andreplass bak Davide Valsecchi. I  skulle etter planen kjørt for Formel 1-teamet Marussia, men kontrakten ble terminert da brasilianerens sponsorer ikke betalte inn de pengene teamet var lovet.

## Referanser


## Eksterne lenker
* 
*
Northcote-Trevelyan Report

**The Northcote-Trevelyan Report** var et dokument utarbeidet av Stafford H. Northcote og C.E. Trevelyan i 1853 som ble katalysator først for utvikling og reform av embedsverket i Britisk India og deretter for det tilsvarende britiske (Her Majesty's Civil Service i Storbritannia). Rapporten var sterkt influert av den kinesiske keiserlige embedsmannseksamen.

Fullt navn på dokumentet var *«Report on the Organisation of the Permanent Civil Service, Together with a Letter from the Rev. B. Jowett.»*

Dokumentet karakteriserte det britiske embedsverk som skadelidende under kameraderi og nepotisme. Rapporten anbefalte at man bøtet på dette ved å rekruttere til de høyere nivæer gjennom åpen konkurranse og offentlige eksamineringer.

Reformene fikk en trang fødsel på grunn av sterk motstand fra kretser i embedsverket, men ble fast og taktfullt implementert og var på plass rundt år 1870.

## Eksterne lenker
* Full tekst av The Northcote-Trevelyan Report
Angelo Amato

**Angelo Amato** (1938–2024) var en italiensk kardinal i Den katolske kirke og prefekt for Kongregasjonen for helligkåringer.

Amato ble viet til prest i 1967. Han tilhørte ordenen Salesianerne av Don Bosco. Amato studerte filosofi og teologi og fikk lisensiatgrad i filosofi fra Det pavelige salesianeruniversitetet og doktorgrad i teologi fra Det pavelige gregorianauniversitetet. Han arbeidet for Det pavelige råd for fremme av kristen enhet i Hellas og undervist i teologi ved Det pavelige salesianeruniversitetet.

Fra 2002 til 2008 var Amato sekretær for Kongregasjonen for troslæren. Han ble titulærbiskop av Sila i 2003. Utnevnelsen til prefekt for Kongregasjonen for helligkåringer kom i 2008. Pave Benedikt XVI utnevnte i 2010 Amato til kardinal, med *[[Santa Maria in Aquiro]]* som tittelkirke.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal *Angelo Amato* (1938-2024) *2003

## Referanser


## Eksterne lenker
* Biografi, fra katolsk.no
* The Cardinals of the Holy Roman Church
Europaligaen i fotball for menn 2012/13

**Europaligaen i fotball for menn 2012/13** er den fjerde utgaven av Europaligaen. Turneringen begynte den 3. juli 2012 med de første kvalifiseringsrundene og avsluttes med finale den 15. mai 2013 på Amsterdam Arena i Amsterdam, Nederland.

## Kvalifisering
### Første kvalifiseringsrunde
Trekningen for første og andre kvalifiseringsrunde ble avholdt den 25. juni 2012. Første kampdager var 3. juli og 5. juli, mens andre kampdag var 10. juli og 12. juli.

### Andre kvalifiseringsrunde

### Tredje kvalifiseringsrunde

### Playoffrunde

## Gruppespill

### Gruppe A

### Gruppe B

### Gruppe C

### Gruppe D

### Gruppe E

### Gruppe F

### Gruppe G

### Gruppe H

### Gruppe I

### Gruppe J

### Gruppe K

### Gruppe L

## Sluttspill
### 16. delsfinaler

Kampene ble spilt 14. februar og 21. februar.

|}
 Vant på straffespark

### Åttendedelsfinaler
Først kamp ble spilt 7. mars og returkampene ble spilt 14. mars 2013.

|}

### Kvartfinaler
Trekningen av kvartfinalene ble foretatt 15. mars 2013. Første kamp ble spilt 4. april, og andre kamp 11. april 2013.

|}

### Semifinaler
Trekningen av semifinalene ble foretatt 12. april 2013. Første kamp ble spilt 25. april, og andre kamp 2. mai 2013.

|}

### Finale
Finalen ble spilt 15. mai 2013 på Amsterdam Arena i Amsterdam, Nederland.

## Eksterne lenker
*  UEFA's artikkel om turneringen
Kazbek

**Kazbek** (georgisk:მყინვარწვერი ; transkribert som *Mqinvartsveri*, ) er en sovende stratovulkan og en av de største fjellene i Kaukasus. Fjellet ligger på grensen mellom Georgia og Russland, og ruver over byen Stepantsminda nær grensen til Nord-Ossetia.

Det er det tredje største fjellet i Georgia (etter Sjkhara og Dzjanga) og den syvende høyeste toppen i Kaukasusfjellene med en høyde på 5&nbsp;033 moh. Det georgiske navnet *Mqinvartsveri* betyr «isbre» eller «isfjell».

## Beliggenhet
Kazbek ligger i fjellkjeden Khokh, en fjellkjede som går nord for Store Kaukasus med mange kløfter fra elvene Ardon og Terek. Området har en aktiv platetektonikk, med regelmessige mindre jordskjelv. Et aktivt system med varme kilder ligger også rundt fjellet. Kazbek er en sovende vulkan bygget hovedsakelig av trakytt og kledd med lava. Den er formet som en dobbel kjegle og foten ligger i en høyde på 1&nbsp;770 moh. Kazbek er den høyeste av de vulkanske fjellene i vulkangruppen rundt Kazbegi, som også inkluderer Khabarjina (3&nbsp;142&nbsp;moh.).

På grunn av de bratte sidene, er ikke isbreene på Kazbek særlig store. Det totale arealet til alle isbreene på Kazbek er 135&nbsp;km². Den mest kjente isbreen er Devdaraki, som ligger på nordøstsiden i en kløft med samme navn, og går ned til en høyde på 2&nbsp;295&nbsp;moh. Andre isbreer på fjellet er Mna, Denkara, Gergeti, Albano og Chata.

## Bestigning
Fjelltoppen ble først besteget i 1868 av britene Douglas Williams Freshfield, Adolphus Warburton Moore og Comyns Tucker fra Alpine Club, ledet av den franske guiden François Devouassoud.

Vanligste rute går fra landsbyen Kazbegi 1730 moh. Fjellet anses ikke som spesielt teknisk vanskelig sammenliknet med tilsvarende høye fjell i for eksempel Alpene, men det er likevel en krevende bestigning på grunn av stor høydeforskjell og lengden på bestigningen, samt raskt skiftende værforhold.

## Referanser


## Eksterne lenker
*